Այստեղ ցավը այն է, որ անկախ այդ դատարանի վճռից, այս քայլն արդեն իսկ բացասաբար կանդրադառնա ՀՀ-ի ներդրումային իմիջի վրա: Միջազգային ռեյտինգային կառույցները (Standard & Poor՛s (S&P), Moody՛s, Fitch Group եւայլն), որոնց գնահատականից է կախված Հայաստանի ներդրումային իմիջը, միջազգային ասպարեզում միանշանակ կնվազեցնեն մեր պետության վարկանիշը, ինչը կանդրադառնա հսկայական կորուստներով: Սակայն, ցավոք սրտի, սա միայն սկիզբն է. այս քայլը կանդրադառնա նաեւ նրան, որ մեր ՀՆԱ-ի ամեախոշոր սեկտորըՙ հանքարդյունաբերությունը ընդհանրապես կարող է կանգ առնել: